open-index/open-wikipedia-markdown huggingface dataset:
พระวัชรปาณีโพธิสัตว์

**พระโพธิสัตว์วัชรปาณี** หรือ **พระวัชรปาณีโพธิสัตว์** (สันสกฤตและบาลี: **Vajirapāṇi,**  แปลว่า "[ผู้มี]วัชระ[ใน]มือ") เป็นหนึ่งในพระโพธิสัตว์ที่เก่าแก่ที่สุดในธรรมเนียมมหายาน เชื่อว่าเป็นผู้ปกป้องและผู้นำทางของพระโคตมพุทธเจ้า

ปรากฏพระวัชรปาณีมากในประติมานวิทยาพุทธเป็นหนึ่งในสามเทวดาหรือพระโพธิสัตว์ผู้ปกป้องหรือรายล้อมพระพุทธเจ้าที่ปรากฏทั่วไปและเก่าแก่ที่สุด โดยแต่ละองค์เป็นตัวแทนของอำนาจของพระพุทธเจ้าที่ต่างกัน คือ พระมัญชุศรีแทนปัญญาของพระพุทธเจ้าทั้งปวง, พระอวโลกิเตศวรแทนเมตตาของพระพุทธเจ้าทั้งปวง และพระวัชรปาณีปกป้องและแทนพลังอำนาจของพระพุทธเจ้าทั้งปวง และปัญจตถาคต

พระวัชรปาณีเป็นหนึ่งในธรรมปาละ (ธรรมบาล) ตามคติมหายาน รวมถึงปรากฏเป็นเทวดาในพระไตรปิฎกภาษาบาลีตามคติเถรวาท นอกจากนี้ยังปรากฏการบูชาในสังฆารามเส้าหลิน, พุทธแบบทิเบต และนิกายสุขาวดี โดยทั่วไปมักพบพระวัชรปาณีในฐานะผู้พิทักษ์ธรรม (ธรรมบาล) ในสังฆารามของจีน ญี่ปุ่น และเกาหลี ประดิษฐานตามประตูทางเข้าออกของวัด นอกจากนี้ยังปรากฏการเกี่ยวข้องกับพระอจละ ในฐานะผู้ถือวัชระ

## ศัพทมูล
"วัชรปาณี" เป็นคำภาษาสันสกฤต โดย 'วัชร' แปลว่าเพชร (หรือนิยมตีความในฐานะสายฟ้า) และ 'ปาณิ' แปลว่า "[ซึ่งอยู่]ในมือ"

## ปางต่าง ๆ
พระวัชรปาณีในรูปมนุษย์มักแสดงในรูปถือวัชระในมือขวา บางครั้งปรากฏเรียกว่าพระฌานิโพธิสัตว์ ซึ่งเทียบเท่าพระอักโษกภัย พระฌานิพุทธะองค์ที่สอง ส่วนปางปรากฏในรูปพระอาจารย-วัชรปาณี (Acharya-Vajrapani) เป็นปางหลัก ซึ่งเป็นพระวัชรปาณีในฐานะธรรมบาล (ผู้ปกป้องธรรม) โดยทั่วไปปางนี้มักแสดงดวงตาที่สาม, ฆัณฏา (กระดิ่ง) และ ปาศ (บ่วง) บางครั้งปรากฏในรูปพระนิลัมพร-วัชรปาณี (Nilambara-Vajrapani) ในรูปยิดัม หนึ่งศีรษะและสี่มือ ถือวัชระ และย่ำบนตัวบุคคลที่นอนบนงู ส่วนพระมหาจักร-วัชรปาณี (Mahacakra-Vajrapani) มักแสดงในรูปยิดัมเช่นกัน แต่มีสามศีรษะและหกแขน ถือวัชระและงูในขณะที่ย่ำบนพระพรหม และ พระศิวะ หากปรากฏร่วมกับรูปสตรีจะปรากฏในรูปของยับ-ยุม พระอจละ-วัชรปาณี (Acala-Vajrapani) ปรากฏเป็นรูปมีสี่ศีรษะ สี่แขน และสี่ขา ถือดาบ บ่วง และวัชระ ย่ำอยู่บนปิศาจ นอกจากนี้ยังปรากฏรูปปางที่คล้ายกับครุฑ
 
อารมณ์แสดงของพระวัชรปาณีมักออกมาในรูปของความเกรี้ยวกราด และมักถูกแทนเชิงสัญลักษณ์เป็นยักษ์ โดยมีเป้าหมายเพื่อสร้าง "ความกลัวในปัจเจกเพื่อสลายความหยิ่งยโสในตัว" มือขวาที่ยื่นออกไปกวัดแกว่งวัชระเป็นสัญลักษณ์แทน "ความรู้ที่ผ่านการวิเคราะห์มาแล้ว (*ญาณวัชระ*) ซึ่งจะทำลายความโลภ" นอกจากนี้ยังอาจพบปรากฏสวมมงกุฎกะโหลก แต่โดยทั่วไปแล้วมักพบสวมมงกุฎโพธิสัตว์ห้ายอด เป็นสัญลักษณ์แทนพลังอำนาจของพระฌานิพุทธะทั้งห้าองค์

## อ้างอิง

### บรรณานุกรม

* Jerry H. Bentley, "Old World Encounters. Cross-cultural contacts and exchanges in pre-modern times" (Oxford University Press, 1993) 
* John Boardman, "The Diffusion of Classical Art in Antiquity" (Princeton University Press, 1994) 
* Osmund Bopearachchi, Christine Sachs, "De l'Indus à l'Oxus, Archéologie de l'Asie Centrale", 
*
* 
* 
* Richard Foltz, *Religions of the Silk Road*, 2nd edition (Palgrave Macmilla, 2010) 
* 
*
* 
*
*
*
*
* 
* "Alexander the Great: East-West Cultural contacts from Greece to Japan" (NHK and Tokyo National Museum, 2003)
* 
* 
* "The Crossroads of Asia, Transformation in image and symbols", 1992, 

วชรปณ
หมวดหมู่:พระโคตมพุทธเจ้า
อันดรูว์อัครทูต

**อันดรูว์อัครทูต** ( *อันเดฺรอัส*;  *แอนดฺรูว*) ชาวคาทอลิกเรียกว่า**นักบุญอันดรูว์** เป็นนักบุญและมรณสักขีในคริสต์ศาสนา เกิดเมื่อราวต้นคริสต์ศตวรรษที่ 1 ที่เมืองเบ็ธไซดาบนฝั่งทะเลกาลิลี  และเสียชีวิตโดยการถูกตรึงกางเขนบนกางเขนรูป “X” เมื่อราวกลางหรือปลายคริสต์ศตวรรษที่ 1 ที่เมืองเพ็ทราส์ ในประเทศกรีซปัจจุบัน  นักบุญอันดรูว์ เป็นหนึ่งในอัครทูตสิบสององค์ของพระเยซู ในคริสตจักรออร์ทอดอกซ์ เรียกนักบุญอันดรูว์ว่า “Protocletos” หรือ “ผู้ถูกเรียกคนแรก” ชื่อ “แอนดรูว” มาจากภาษากรีกที่แปลว่า “เกียรติ” เช่นเดียวกับชื่อภาษากรีกอื่น ๆ เป็นชื่อที่ชาวยิวใช้กันทั่วไปในระหว่างร้อยถึงสองร้อยปีก่อนคริสต์ศตวรรษ เท่าที่ทราบนักบุญอันดรูว์ไม่มีชื่อบ่งเป็นภาษาฮิบรูและภาษาอราเมอิก 

ตามพันธสัญญาใหม่นักบุญแอนดรูว์เป็นลูกของโยนาห์หรือยอห์น (มัทธิว ; ยอห์น ) เกิดที่เมืองเบ็ธไซดาบนฝั่งทะเลกาลิลี(ยอห์น ) และเป็นน้องชายของซีโมนเปโตร เปโตรและอันดรูว์เดิมเป็นชาวประมงฉะนั้นเมื่อพระเยซูเรียกตัวมาเป็นอัครทูตโดยกล่าวว่าเจ้าจงเป็น “ชาวประมงหามนุษย์” (ภาษากรีก:  ἁλιείς ἀνθρώπων “halieis anthropon”) เมื่อพระเยซูเริ่มออกเทศนา เปโตรและอันดรูว์ก็อาศัยอยู่ในบ้านเดียวกันที่คาร์เปอร์นาอุม (Capernaum) (มาระโก )

ในพระวรสารนักบุญยอห์นกล่าวว่าอันดรูว์เป็นสาวกของยอห์นผู้ให้รับบัพติศมามาก่อนที่จะเป็นสาวกของพระเยซู และตามคำเทศนาของนักบุญจอห์นทำให้นักบุญอันดรูว์และยอห์นมาติดตามพระเยซู (ยอห์น ) เมี่ออันดรูว์พบพระเยซูก็ทราบทันทีว่าทรงเป็น “พระเมสสิยาห์” และรีบกลับนำพระเยซูไปแนะนำกับนักบุญเปโตรพี่ชาย (ยอห์น ) ตั้งแต่นั้นมาสองพี่น้องก็กลายเป็นสาวกของพระเยซู  ในระยะต่อมาก็กลายเป็นผู้ใกล้ชิดกับพระเยซู (ลูกา ; มัทธิว ; มาระโก )

พระวรสารกล่าวว่าแอนดรูว์มีโอกาสได้ร่วมในเหตุการณ์สำคัญ ๆ หลายครั้งเพราะเป็นสาวกที่ใกล้ชิดกับพระเยซูมากกว่าสาวกองค์อื่น ๆ (มาร์ค ; จอห์น , ) แต่ในกิจการของสาวกเกือบไม่ได้กล่าวถึงแอนดรูว์ (กิจการของสาวก )

## อ้างอิง

## ดูเพิ่ม
* นักบุญ
* อัครทูต
* มรณสักขีในศาสนาคริสต์


หมวดหมู่:บุคคลที่เกิดในคริสต์ศตวรรษที่ 1
หมวดหมู่:นักบุญ
หมวดหมู่:นักบุญในคริสต์ศตวรรษที่ 1
หมวดหมู่:มรณสักขีในศาสนาคริสต์
หมวดหมู่:อัครทูต
หมวดหมู่:ผู้ถูกประหารชีวิตโดยการตรึงกางเขน
หมวดหมู่:วันนักบุญอันดรูว์
หมวดหมู่:นักบุญจากพันธสัญญาใหม่
เงียมหงัน

**เงียมหงัน** (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เจ้าเมืองปากุ๋น หลังจากที่เล่าปี่และบังทองเดินไปเพื่อยึดเสฉวนของเล่าเจี้ยง บังทองถูกธนูรุมยิงตายที่เนินหงส์ร่วงแล้ว  เล่าปี่จำต้องถอยทัพไปที่ด่านโปยสิก๋วน และรีบส่งหนังสือไปยังขงเบ้ง ให้ขงเบ้งยกทัพมาช่วย  ขงเบ้งกับเตียวหุยทำสัญญาเดินทางแข่งกันไปให้ถึงเสฉวน โดยขงเบ้งเดินไปทางเรือพร้อมกับจูล่ง และเตียวหุยเดินไปทางบก  และให้กวนอูรักษาเมืองเกงจิ๋วไว้  ก่อนออกเดินทางเตียวหุยทำสัญญาไว้กับขงเบ้งว่า จะรักษาวินัยทหาร โดยตนจะไม่กินเหล้าและไม่เฆี่ยนตีทหารด้วยอารมณ์ด้วย

ปรากฏว่า เตียวหุยสามารถรักษาระเบียบวินัยกองทัพไว้ได้อย่างดี สามารถชนะใจประชาชนและเอาชนะเมืองต่าง ๆ ได้โดยดี แต่ติดอยู่กับเมืองปากุ๋นของเงียมหงัน ที่ตีเท่าไหร่ก็ไม่ได้สักที เงียมหงันแม้จะอายุมากถึง 60 ปีแล้ว แต่ชำนาญการใช้ธนูและป้องกันเมืองไว้ได้อย่างดี เงียมหงันได้ประกาศไว้ว่า "ทหารเสฉวนยอมหัวขาด ไม่มีทหารยอมแพ้"  เตียวหุยเข้าตีเท่าไหร่ก็ไม่สามารถหักตีเข้าไปได้ เงียมหงันก็สั่งให้รักษาเมืองไว้อย่างเดียว ไม่ต้องยกออกไปรบ เตียวหุยคิดไม่ตกว่าจะทำอย่างไร จึงโมโหกินเหล้าแล้วเฆี่ยนตีทหารอีก ขณะที่เฆี่ยนตีอยู่นั้น เตียวหุยคิดอุบายขึ้นได้ จึงแสร้งหลอกว่า ตนกินเหล้าเมามายแล้วเฆี่ยนตีทหารอีกเพื่อลวงเงียมหงัน  และให้ทหารกองลาดตระเวณทำทีสำรวจเส้นทางเพื่อดูว่ามีทางไหนที่จะเล็ดรอดเมืองปากุ๋นไปได้ไหม ในที่สุดก็พบเส้นทางเล็ก ๆ สายหนึ่ง เตียวหุยสั่งให้เดินทางออกตอนตี 3 เงียมหงันซึ่งส่งสายลับเข้าไปปะปนในกองทัพเตียวหุยรายงานเช่นนั้น จึงจะยกทัพตามตีตลบหลังเตียวหุยตามเวลานั้น แต่กลับโดนกลอุบายของเตียวหุยจนเสียท่าถูกจับเป็นเชลย เมื่อตกอยู่ในเงื้อมมือเตียวหุย เตียวหุยได้ตัดสินใจที่จะประหารเงียมหงันซึ่งเงียมหงันได้ยินดีที่จะตาย และกล่าวว่า "ท่านจงประหารเร็วเถิด เสฉวนมีแต่แม่ทัพที่หัวขาด แต่ไม่มีแม่ทัพที่ยอมแพ้" เมื่อเตียวหุยได้ยินเช่นนั้นก็คิดว่าแม่ทัพคนนี้มีความจงรักภักดีอย่างหนักแน่นมั่นคง มิย่อท้อเมื่อเผชิญความตายจึงนับถือน้ำใจ และแก้มัดออกพร้อมกล่าวขอโทษเงียมหงันที่ตนล่วงเกิน เงียมหงันเห็นดังนั้นจึงลุกขึ้นคำนับเตียวหุย และอาสาเป็นกองหน้า สำหรับเดินทัพต่อไป เมือไปถึงด่านใดตำบลใด นายด่านทั้งปวงก็ออกมายอมเข้าด้วย 
เพราะเงียมหงันเป็นทัพหน้า และได้ไปสมทบกับทัพเล่าปี่ ก่อนขงเบ้ง ซึ่งมาทางน้ำเสียอีก 

ต่อมา เมื่อเล่าปี่ บุกเมืองฮันต๋ง ทางด่านแฮบังก๋วนก็ถูกบุกโจมตีโดย โจหอง และเตียวคับ ฝ่ายฮักจุ้นกับเบ้งตัด ซึ่งรักษา แฮบังก๋วนอยู่นั้นเห็นจะเหลือกำลัง จึงส่งสาส์นไปขอกำลังเสริมจากเล่าปี่ เล่าปี่จึงส่งฮองตงและเงียมหงันไปช่วย เมื่อมาถึง เบ้งตัด และฮักจุ้น ก็ดูถูก2เฒ่านี้เป็นอันมาก ฮองตงจึงให้เงียมหงันซุ่มกำลังอยู่หลังค่ายเตียวคับ เมื่อเห็นฮองตงออกรบเมื่อไร ก็ให้ตีกระ หนาบเข้ามา หลังจากนั้นฮองตงได้ออกไปร้องท้าทายเตียวคับ เตียวคับจึงพาทหารออกจากค่ายเงียมหงันเห็นว่าได้ทีจึงคุมทหาร ออกมา ฆ่าทหารเตียวคับล้มตายเป็นอันมาก 

ต่อมา เงียมหงันก็แนะนำฮองตงให้ตัดเสบียงศัตรูที่เทียนตองสัน ฮองตงจึงทำกลอุบายแกล้งถอยหนีเพื่อให้ข้าศึกเอา อาวุธ และเสบียงมารวมกันไว้ และปล้นค่ายของเตียวคับ โดยให้เงียมหงันซุ่มทหารอยู่หลังค่ายตีทหารเตียวคับ แตกไป 
หลังจากน้น เมื่อขงเบ้งจะบุกขึ้นเหนือ ขงเบ้งแต่งตั้งเงียมหงันเป็นที่ปรึกษาทางการทหาร เงียมหงัน ได้แก่ตาย ในปีค.ศ. 220 รวมอายุได้ 67 ปี

## รายนามบุคคลที่ถูกสังหารโดยเงียมหงัน
* แฮหัวเต๊ก ขุนพลของวุยก๊ก

## อ้างอิง
* ประวัติตัวละครเรื่อง"สามก๊ก"  ตอนที่ 14 : เงียมหงัน 

งีเยมหงัน
งีเยมหงัน
หมวดหมู่:ข้าราชการของเล่าเจี้ยง
กูเกิล เสิร์ช

**กูเกิล เสิร์ช** () เป็นโปรแกรมค้นหาเว็บที่ดำเนินการโดยกูเกิล ซึ่งช่วยให้ผู้ใช้สามารถค้นหาข้อมูลบนเวิลด์ไวด์เว็บได้โดยการป้อนคำสำคัญหรือวลี กูเกิล เสิร์ช ใช้อัลกอริทึมในการวิเคราะห์และจัดอันดับเว็บไซต์ต่าง ๆ ตามความเกี่ยวข้องกับข้อคำถามที่ค้นหา กูเกิล เสิร์ช เป็นเว็บไซต์ที่มีผู้เข้าชมมากที่สุดในโลก โดยข้อมูลในปี 2025 กูเกิล เสิร์ช ครองส่วนแบ่งการตลาดโปรแกรมค้นหาทั่วโลกถึง 90% ประมาณ 24.1% ของปริมาณการใช้งานทั่วโลกรายเดือนของกูเกิลมาจากสหรัฐ, 5.6% จากอินเดีย, 5.5% จากญี่ปุ่น, 4.8% จากบราซิล และ 3.7% จากสหราชอาณาจักร ตามข้อมูลที่จัดทำโดย Similarweb แหล่งข้อมูลเดียวกันนี้รายงานว่า 58% ของผู้ใช้เป็นเพศชาย และ 42% เป็นเพศหญิง

ลำดับของผลการค้นหาที่ส่งคืนโดยกูเกิลนั้นส่วนหนึ่งอ้างอิงจากระบบจัดอันดับลำดับความสำคัญที่เรียกว่า "เพจแร้งก์" (PageRank) นอกจากนี้ กูเกิล เสิร์ช ยังมีตัวเลือกสำหรับการค้นหาที่กำหนดเองได้มากมาย โดยใช้สัญลักษณ์เพื่อรวม ยกเว้น ระบุ หรือบังคับพฤติกรรมการค้นหาบางอย่าง และนำเสนอประสบการณ์เชิงโต้ตอบเฉพาะทาง เช่น สถานะเที่ยวบินและการติดตามพัสดุ พยากรณ์อากาศ การแปลงสกุลเงิน หน่วยวัด และเวลา คำจำกัดความของคำศัพท์ และอื่น ๆ

จุดประสงค์หลักของกูเกิล เสิร์ช คือการค้นหาข้อความในเอกสารที่สาธารณะเข้าถึงได้ซึ่งให้บริการโดยเว็บเซิร์ฟเวอร์ ซึ่งแตกต่างจากข้อมูลอื่น ๆ เช่น รูปภาพ หรือข้อมูลในฐานข้อมูล เดิมพัฒนาขึ้นในปี 1996 โดย แลร์รี เพจ, เซอร์เกย์ บริน และ สกอตต์ ฮัสซัน โปรแกรมค้นหานี้ยังถูกจัดตั้งขึ้นในโรงรถที่บ้านของ ซูซาน วอซซิซกี ในเมนโลพาร์ก รัฐแคลิฟอร์เนีย อีกด้วย ในปี 2011 กูเกิลได้เปิดตัว "กูเกิล วอยซ์เซิร์ช" เพื่อค้นหาด้วยคำพูดแทนการพิมพ์คำ และในปี 2012 กูเกิลได้เปิดตัวคุณลักษณะการค้นหาเชิงความหมายที่ชื่อว่า นอลิจกราฟ (Knowledge Graph)

การวิเคราะห์ความถี่ของคำค้นหาอาจบ่งบอกถึงแนวโน้มทางเศรษฐกิจ สังคม และสุขภาพ ข้อมูลเกี่ยวกับความถี่ในการใช้คำค้นหาบนกูเกิลสามารถสอบถามแบบข้อมูลเปิดได้ผ่านทาง กูเกิล เทรนด์ส และพบว่ามีความสัมพันธ์กับการแพร่ระบาดของไข้หวัดใหญ่และระดับการว่างงาน และให้ข้อมูลได้เร็วกว่าวิธีการรายงานและการสำรวจแบบดั้งเดิม ตั้งแต่กลางปี 2016 โปรแกรมค้นหาของกูเกิลได้เริ่มพึ่งพาโครงข่ายประสาทเทียมเชิงลึก

ในเดือนสิงหาคม 2024 ผู้พิพากษาสหรัฐฯ ในรัฐเวอร์จิเนียตัดสินว่ากูเกิลถือครองการผูกขาดที่ผิดกฎหมายเหนือการค้นหาทางอินเทอร์เน็ตและโฆษณาผ่านการค้นหา ศาลพบว่ากูเกิลรักษาความเหนือกว่าในตลาดด้วยการจ่ายเงินจำนวนมากให้แก่ผู้ผลิตโทรศัพท์และผู้พัฒนาเบราว์เซอร์เพื่อให้กูเกิลเป็นโปรแกรมค้นหาเริ่มต้น ในเดือนเมษายน 2025 ได้มีการพิจารณาคดีเพื่อกำหนดมาตรการแก้ไขตามที่กระทรวงยุติธรรมเรียกร้องเพื่อจัดการกับการผูกขาดที่ผิดกฎหมายของกูเกิล ซึ่งอาจรวมถึงการแยกบริษัท และการป้องกันไม่ให้กูเกิลใช้ข้อมูลของตนเพื่อสร้างความได้เปรียบในภาคส่วนปัญญาประดิษฐ์ (AI)

## อ้างอิง

## อ่านเพิ่ม

* *[[Google Hacks]]* from O'Reilly is a book containing tips about using Google effectively. Now in its third edition (2006). .
* *Google: The Missing Manual* by Sarah Milstein and Rael Dornfest (O'Reilly, 2004). 
* *How to Do Everything with Google* by Fritz Schneider, Nancy Blachman, and Eric Fredricksen (McGraw-Hill Osborne Media, 2003). 
* *Google Power* by Chris Sherman (McGraw-Hill Osborne Media, 2005). 
* 
* 
* 

## แหล่งข้อมูลอื่น

* 
* Google Search home
* Google Trends home


หมวดหมู่:กูเกิล
หมวดหมู่:เสิร์ชเอนจิน
รายชื่อตัวละครในเซนต์เซย์ย่า ภาค The Lost Canvas จ้าวนรกฮาเดส

ด้านล่างนี้คือ **รายชื่อตัวละครในเซนต์เซย์ย่า ภาค The Lost Canvas จ้าวนรกฮาเดส**

## ตัวละคร
### ตัวละครหลัก
### เพกาซัส เทมมะ
:**เพกาซัส เทมมะ**
:เพกาซัส เท็มมะ เป็นเด็กกำพร้าในอิตาลีโดยเติบโตมากับอาโรนและซาชาโดยที่เท็มมะมีพลังคอสโมอ่อนๆจึงมีแรงมากกว่าคนทั่วไปและชอบทะเลาะวิวาทเพื่อปกป้องอาโรนเพื่อนของเขา แต่วันหนึ่งเกิดฝนตกหนักและหินถล่มปิดทางน้ำและน้ำจะมาท่วมบ้าเด็กกำพร้า เท็มมะจึงอาสาไปทำลายหินเพื่อเปิดทางน้ำ แต่เท็มมะก็ไม่สามารถทำลายหินได้และยังแขนหักอีกด้วย แต่เพราะความรู้สึกที่อยากจะช่วยเพื่อนจึงปลุกพลังคอสโมและทำลายหินได้แต่ก็เกือบถูกน้ำซัด และแล้วไลบร้า โดโกก็มาพบเข้าและนำไปฝึกที่แซงค์ทัวรี่
### อาเธน่า ซาช่า
:**อาเธน่า ซาช่า**
:เป็นร่างจุติของอาเธน่าและเป็นน้องสาวของอาโรนถูกซาจิทาเรียส ชิจิฟอสรับไปแซงทัวรี่ตั้งแต่ยังเด็ก

### [[ฮาเดส]]
thumb|250px|ฮาเดสในเซนต์เซย่า ภาค The Lost Canvas จ้าวนรกฮาเดส
: **ฮาเดส ** () ในที่ชาวโรมันเรียกว่า **พลูโต** (Pluto)
:เทพเจ้าแห่งยมโลก เป็นเทพผู้ที่ทำสงครามกับอาธีนามาแต่ครั้งสมัยเทพนิยาย สงครามระหว่างเทพทั้งสองนี้ ถูกเรียกว่า "สงครามศักดิ์สิทธิ์" และการที่อาธีนาต้องมาจุติบนโลกในยุคนี้ ก็เพื่อทำสงครามศักดิ์สิทธิ์เป็นครั้งสุดท้ายกับฮาเดส หลังจากสงครามศักดิ์สิทธิ์ครั้งก่อนเกิดขึ้นเมื่อ 243 ปีก่อน

ซ
โคลสทูยู/เครซีไลฟ์

**โคลสทูยู/เครซีไลฟ์** (Close to you / Crazy Life) คือซิงเกิลลำดับที่ 20 ของ โทโฮชินกิ ออกจำหน่ายในวันที่ 5 มีนาคม พ.ศ. 2251 ซิงเกิลนี้เป็นซิงเกิลที่สี่ที่เอาช่วงทำนองหนึ่งในเพลง "ทริก" ในอัลบั้ม *[[ที (อัลบั้มทงบังชินกี)|ที]]* มาเรียบเรียงใหม่
## รายชื่อเพลง
### CD
# Close to you
# Crazy Life (YUNHO from 東方神起)
# Close to you -Less Vocal‐
# Crazy Life -Less Vocal‐(YUNHO from 東方神起)

## ชาร์ต
### ชาร์ตโอริกอน (ญี่ปุ่น)

### Korea Top 20 Foreign Albums & Singles

## อ้างอิง

## แหล่งข้อมูลอื่น
# http://toho-jp.net/index.html/ 

หมวดหมู่:ซิงเกิลในปี พ.ศ. 2551
หมวดหมู่:ทงบังชินกี
คีย์เวิร์ด/เมซ

**คีย์เวิร์ด/เมซ** (Keyword / Maze) เป็นซิงเกิลที่ 21 ของ ทงบังชินกี วางจำหน่ายในวันที่ 12 มีนาคม 2008 ซิงเกิลนี้เป็นซิงเกิลที่ห้าและเป็นซิงเกิลสุดท้ายที่เอาช่วงทำนองหนึ่งในเพลง "TRICK" ในอัลบั้ม *[[T (TVXQ album)|T]]* มาเรียบเรียงใหม่

## รายชื่อแทร็ค
### CD
# Keyword
# Maze (JEJUNG from 東方神起)
# Keyword -Less Vocal‐
# Maze -Less Vocal‐ (JEJUNG from 東方神起))

## ชาร์ท
### Oricon Sales Chart (Japan)

### Korea Top 20 Foreign Albums & Singles

## อ้างอิง

## แหล่งข้อมูลอื่น
# http://toho-jp.net/index.html/ 

หมวดหมู่:ซิงเกิลในปี พ.ศ. 2551
หมวดหมู่:ทงบังชินกี
ความรอบคอบ

thumb|right|ความอดทน โดย ลูก้า จีออดาโน

**ความรอบคอบ** () ถูกจัดว่าเป็นหนึ่งในคุณธรรมพื้นฐานสี่ประการที่ควรเคารพ มาจากคำในภาษาฝรั่งเศสในคริสต์ศตวรรษที่ 13 ว่า prudence มาจากภาษาละตินว่า prudentia สายตาอันกว้างไกล ความหลักแหลม อันเป็น providentia foresight มันยังถูกจัดรวมกับ ความรอบรู้ ความเข้าใจลึกซึ้ง และสติปัญญา ในกรณีนี้ มันเป็นความดีที่สามารถตัดสินระหว่างคุณความดีกับพฤติกรรมความดีได้ ไม่เพียงแต่จากความรู้สึกโดยทั่วไป แต่ด้วยการพิจารณาไปถึงการกระทำที่ถูกต้องทั้งสถานที่และกาลเวลาด้วย ถึงแม้ว่าความรอบคอบเพียงอย่างเดียวไม่สามารถประกอบกับการกระทำใดๆ ได้ แต่ถูกเกี่ยวข้องเป็นหนึ่งเดียวกับสติปัญญา เนื่องจากคุณความดีทุกอย่างต้องอยู่ภายใต้การวางระเบียบของมัน ความรอบคอบจะมีความจำเป็นต้องใช้กับความกล้าหาญ

## "บิดา" แห่งคุณธรรมทั้งมวล

ความรอบคอบได้ถูกพิจารณาโดยกรีกโบราณและภายหลังโดยนักปรัชญาคริสเตียน ที่โดดเด่นที่สุด คือ นักบุญโทมัส อควีนาส ดังที่ความเห็น การประมาณและระเบียบของคุณความดีทั้งหมดแล้ว มันยังเคยถูกนับถือว่าเป็น auriga virtutum หรือว่า สารถีแห่งคุณธรรมทั้งมวล

ความรอบคอบถูกมองอย่างชัดเจนว่าเป็น "ความสามารถที่ดีเลิศทุกประการ" ของผู้มีปัญญา เพราะเป็นความสามารถในการตัดสินใจอย่างถูกต้อง ยกตัวอย่างเช่น บุคคลหนึ่งสามารถอยู่อย่างพอประมาณได้ เมื่อบุคคลผู้นั้นสามารถตัดสินใจได้อย่างถูกต้องเพื่อตอบสนองความละโมบของตัวเอง

## ความรอบคอบกับความฉลาดและความรอบคอบแบบผิด ๆ

ในความเข้าใจของชาวคริสเตียน ความแตกต่างระหว่างความรอบคอบกับความฉลาดนั้นเป็นจุดจบหรือจุดจบในสิ่งที่เป็นการตัดสินใจของการกระทำที่ได้เกิดขึ้น ความเข้าใจของชาวคริสเตียนกับโลกนั้นรวมไปถึงความมีอยู่ของพระเจ้า กฎธรรมชาติและคุณความดีที่เกี่ยวข้องกับการกระทำของมนุษย์ ในคำอธิบายนี้ ความรอบคอบนั้นแตกต่างจากความฉลาดตรงที่มันนำไปสู่การกระทำที่เป็นความดีอันศักดิ์สิทธิ์ ยกตัวอย่างเช่น การตัดสินใจของคริสเตียนที่ถูกประหารเพื่อให้ทรมานมากกว่าจะปฏิเสธความเชื่อของพวกเขาว่าเป็นความฉลาด เป็นการหลอกหลวงถึงการปฏิเสธความเชื่อของพวกเขาว่าเป็นความฉลาดจากมุมมองของผู้ที่ไม่เชื่อ

การตัดสินนั้นต้องใช้เหตุผลเพื่อจุดจบของความชั่วร้ายหรือว่าความชั่วร้ายหมายถึงการถูกพิจารณาว่าเป็นการกระทำผ่าน "ความฉลาด" และ "ความรอบคอบแบบผิดๆ" อันเป็นการกระทำนอกเหนือจากความรอบคอบที่ถูกต้อง

## ปัจจัยที่นำไปสู่ความรอบคอบที่สมบูรณ์

* Memoria - ความทรงจำที่เที่ยงตรง นั่นคือ ความทรงจำที่แท้จริง
* Intelligentia - ความเข้าใจในหลักธรรมแรก
* Docilitas - การใช้ประสบการณ์และข้อมูลจากบุคคลอื่นมาช่วยในการตัดสินใจ
* Shrewdness - การให้ขนาดของบุคคลหนึ่งอย่างรวดเร็ว
* Discursive reasoning - การค้นหาและเปรียบเทียบความเป็นไปได้ที่แตกต่างกัน
* Providentia : Foresight - ความสามารถที่จะวิเคราะห์
* Circumspection - ความสามารถในการรวมเรื่องราวต่างๆ เข้าด้วยกันเป็นหนึ่งเดียว
* Caution - การบรรเทาความเสี่ยง

## การตัดสินด้วยความรอบคอบ

ตามหลักธรรมะ "การตัดสินที่สามารถนำไปปฏิบัติได้จริง" นั้นต้องดูกรณีแวดล้อมและสิ่งแวดล้อมเพื่อประกอบการตัดสินใจด้วย เพื่อให้เกิดการกระทำที่ถูกต้อง โดยทั่วไปแล้ว มันถูกใช้ในสถานการณ์ที่คนสองคนนั้นมีสถานการณ์แวดล้อมที่มีน้ำหนักแตกต่างกัน และตามหลักจรรยาแล้ว ย่อมได้ผลลัพธ์ที่แตกต่างกัน

## กฎแห่งความรอบคอบ

กฎแห่งความรอบคอบนั้นถูกกำหนดขึ้นมาเพื่อตอบสนองผลประโยชน์ของตน ดังที่ว่า "อย่าได้ดื่มน้ำยาทำความสะอาด" คงจะเป็นกฎแห่งความรอบคอบเช่นเดียวกัน กฎนี้ได้ถูกพิจารณาว่าเป็นกฎแห่งคุณธรรมเพราะว่ามันบาปที่คุณจะฆ่าตัวตายหรือทำร้ายตัวเอง

หมวดหมู่:หลักธรรมของศาสนาคริสต์
หมวดหมู่:ปรัชญา
อิฟ...!? / เรนีไนต์

**อิฟ...!? / เรนีไนต์** (If...!? / Rainy Night) เป็นซิงเกิลที่ 19 ของ ทงบังชินกี วางจำหน่ายในวันที่ 27 กุมภาพันธ์ 2008 ซิงเกิลนี้เป็นซิงเกิลที่สามที่เอาช่วงทำนองหนึ่งในเพลง "TRICK" ในอัลบั้ม * [[T (TVXQ album)|T]]* มาเรียบเรียงใหม่
## รายชื่อแทร็ค
### CD
# If…!?
# Rainy Night (JUNSU from 東方神起)
# If…!? -Less Vocal‐
# Rainy Night -Less Vocal‐ (JUNSU from 東方神起)

## ชาร์ท
### Oricon Sales Chart (Japan)

### Korea Top 20 Foreign Albums & Singles

## อ้างอิง

## แหล่งข้อมูลอื่น
# http://toho-jp.net/index.html/ 

หมวดหมู่:ซิงเกิลในปี พ.ศ. 2551
หมวดหมู่:ทงบังชินกี
ความกรุณา

**ความกรุณา** อาจหมายถึง :

* กรุณา หลักธรรมข้อหนึ่งของพรหมวิหารสี่
* ความกรุณา ในศาสนาคริสต์
เทศบาลตำบลบางแก้ว (จังหวัดพัทลุง)

**เทศบาลตำบลบางแก้ว** ตั้งอยู่ที่อำเภอบางแก้ว จังหวัดพัทลุง ได้จัดตั้งเป็นองค์การบริหารส่วนตำบลท่ามะเดื่อเมื่อวันที่ 23 กุมภาพันธ์ พ.ศ. 2540 และได้รับการยกฐานะเป็นเทศบาลตำบลบางแก้ว เมื่อ 28 พฤศจิกายน พ.ศ. 2550

## พื้นที่รับผิดชอบ
ครอบคลุมพื้นที่ 7 หมู่บ้านของตำบลท่ามะเดื่อ โดยมีหมู่ที่ 1 และ หมู่ที่ 6 ครอบคลุมบางส่วน (เทศบาลตำบลท่ามะเดื่อ) 

## แหล่งข้อมูลอื่น
* เว็บไซต์อย่างเป็นทางการ

หมวดหมู่:อำเภอบางแก้ว
บางแก้ว
ไพรวัลย์ ลูกเพชร

**ไพรวัลย์ ลูกเพชร** (14 ธันวาคม พ.ศ. 2484 – 17 ตุลาคม พ.ศ. 2545) นักร้องเพลงลุกทุ่งชาวตำบลบางขุนไทร อำเภอบ้านแหลม จังหวัดเพชรบุรี

## ประวัติ
เข้าสู่วงการจาการที่พ่อแม่นำไปฝากคณะลิเกเมืองเพชร แต่ใจไม่รัก จึงไปสมัครวงดนตรีบางกอก ช่ะ ช่ะ ช่า ของครูสมพงษ์ วงศ์รักไทย และครูชุติมา สุวรรณรัตน์ เมื่อวงบางกอก ช่ะ ช่ะ ช่า ยุบวงลง ครูได้นำไปฝากกับวงดนตรีสุรพล สมบัติเจริญ ซึ่งแต่เพลงและอัดแผ่นเสียงให้ เพลงที่มีชื่อเสียงเช่น คำเตือนของพี่, ดาวบ้านนา, แม่ผักบุ้งบ้านดอน, เสียงจากไพรวัลย์, คำประณาม, สำรวยลืมคำ

ต่อมาไพรวัลย์ ลาออกจากวงดนตรีสุรพล สมบัติเจริญ และตั้งวงดนตรีเอง มีผลงานโด่งดังจากเพลงคู่จากการประพันธ์ของครูไพบูลย์ บุตรขัน เช่น มะนาวไม่มีน้ำ, กีฬารัก, ไม่รู้ไม่ชี้ และได้แสดงภาพยนตร์ไทยหลายเรื่อง  และร้องเพลงนำในภาพยนตร์ เช่น *[[มนต์รักลูกทุ่ง]]*, *มนต์รักแม่น้ำมูล*, *ชาติลำชี*, *เพลงรักบ้านนา*

ไพรวัลย์ได้รับรางวัลแผ่นเสียงทองคำพระราชทาน ในปี พ.ศ. 2514 จากเพลง "เบ้าหลอมดวงใจ" ของครูไพบูลย์ บุตรขัน  รางวัลเสาอากาศทองคำพระราชทาน ในปี พ.ศ. 2521 จากเพลง "ไอ้หนุ่มตังเก" ของครูชลธี ธารทอง และได้รับรางวัลพระราชทาน จากงานกึ่งศตวรรษลูกทุ่งไทย จากเพลง "มนต์รักลูกทุ่ง" ของครูไพบูลย์ บุตรขัน และเพลง "ไอ้หนุ่มตังเก" ของครูชลธี ธารทอง.

## ถูกลอบยิง
ราวปี พ.ศ. 2528 ไพรวัลย์ ลูกเพชร มีข่าวพัวพันกับคดีฆาตกรรมนายอุทัย ถัดหลาย โดยมีชนวนเหตุมาจากการที่นางวรรณา ชูเปีย ผู้กว้างขวางในสถานีขนส่งหมอชิตและเป็นหญิงคนสนิทของไพรวัลย์ ได้ร่วมขบวนการปลอมตั๋ว บขส. แต่ถูกนายอุทัย ที่เป็นช่างเครื่องจับได้ จึงทำการขู่แบล็คเมล์นางวรรณา สร้างความไม่พอใจให้นางวรรณา อย่างมาก หลังจากนั้นนายอุทัย ถัดหลาย ถูกยิงเสียชีวิต โดยนายบุญส่ง สิทธิน้อย มือปืนที่ตกเป็นผู้ต้องหาให้การซัดทอดไพรวัลย์ ลูกเพชร (ในเวลาต่อมาศาลฎีกาตัดสินยกฟ้องนายบุญส่งในคดีฆาตกรรมนายอุทัย) 

หลังเกิดเหตุที่นายอุทัย ถูกยิงเสียชีวิตไม่นาน ขณะที่ไพรวัลย์ ลูกเพชรกำลังขับรถยนต์ยี่ห้อวอลโว่เพื่อไปทำธุระ โดยมีนางวรรณา ชูเปีย สาวคนสนิทโดยสารไปด้วยได้ถูกคนร้ายลอบยิง ในพื้นที่ สภ.ปากเกร็ด ทำให้นางวรรณา จึงเสียชีวิตทันทีในที่เกิดเหตุ ส่วนไพรวัลย์ถูกยิงที่ต้นคอ และถูกนำส่งร.พ.ชลประทาน แม้แพทย์จะสามารถช่วยชีวิตไว้ได้ แต่เนื่องจากประสาทไขสันหลังขาด ทำให้ไพรวัลย์ ลูกเพชรเป็นอัมพาตครึ่งตัว แต่ยังนั่งรถเข็นบันทึกเสียงและตระเวนร้องเพลงบนเวทีต่อไป

## ผลงานภาพยนตร์

* ชาติลำชี (2512)
* มนต์รักลูกทุ่ง (2513)
* มนต์รักจากใจ (2514)
* แสนทนง (2515)
* ไอ้แดง (2516)
* เพลงรักบ้านนา (2520)
* ไอ้ขุนเพลง (2523)
* รักข้ามรั้ว (2525)
* หล่อลากดิน (2525)
* เสียงเพลงนักเลงโหด (2525)
* แผ่นดินเหล็ก (2526)
* อีแต๋น ไอเลิฟยู (2527)

## ชีวิตส่วนตัว
ไพรวัลย์ ลูกเพชร มีบุตรชายและบุตรสาวที่เกิดกับวิภารัตน์ เปรื่องสุวรรณภรรยาคนแรก 2 คน คือเลิศชาย และวิรัตน์ตา ลูกเพชร และมีบุตรชายที่เกิดกับนางพรรณี ภรรยาคนสุดท้าย 1 คน คือนายกฤติวุฒิ ลูกเพชร

## อ้างอิง
* 
* ฐานข้อมูลท้องถิ่น จ.เพชรบุรี สมนึก นิลเขียว -- เพชรบุรี

   
หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
หมวดหมู่:นักแสดงลิเก
หมวดหมู่:บุคคลจากอำเภอบ้านแหลม
หมวดหมู่:ชาวไทยที่ถูกลอบสังหาร
หมวดหมู่:ผู้รอดชีวิตจากการลอบสังหาร
หมวดหมู่:นักร้องจากจังหวัดเพชรบุรี
เซนต์จอห์น

**เซนต์จอห์น** () สามารถหมายถึง
* เซนต์จอห์น ที่ใช้เป็นนามสกุล เช่น Bridget St John นักร้องชาวอังกฤษ
* วัดเซนต์จอห์น  เป็นชื่อที่นิยมในการตั้งชื่อวัด
** แอบบีเซนต์จอห์น อารามเบเนดิกตินในคอลเลจวิลล์ รัฐมินนิโซตา สหรัฐอเมริกา
* เมืองเซนต์จอห์น  เป็นชื่อที่นิยมในการตั้งชื่อเมืองในหลายประเทศ เช่น เซนต์จอห์น ในรัฐนิวบรันสวิก ประเทศแคนาดา
* เซนต์จอห์น เป็นชื่อที่นิยมในการตั้งชื่อสถานที่เช่น โรงพยาบาล, โรงเรียน, สวนสาธารณะ, มหาวิทยาลัย และอื่นๆ 
** มหาวิทยาลัยเซนต์จอห์น มหาวิทยาลัยเอกชนในกรุงเทพมหานคร

*สำหรับชื่อนักบุญต่าง ๆ ดูที่ [[นักบุญจอห์น]]*

หมวดหมู่:หน้าแก้ความกำกวมชื่อสถานที่
กฎหมายศาสนจักร

**กฎหมายศาสนจักร** หรือ **ประมวลกฎหมายพระศาสนจักร** () เป็นคำที่หมายถึงกฎหมายทางการปกครองภายในองค์การคริสเตียนรวมถึงบรรดาสมาชิก โดยเฉพาะในคริสตจักรโรมันคาทอลิก อีสเติร์นออร์โธด็อกซ์ และแองกลิคัน กฎที่ใช้ในการปกครองเป็นกฎที่ได้รับการอนุมัติ หรือตีความหมายเมื่อมีข้อขัดแย้งซึ่งแต่ละคริสตจักรก็จะมองกันคนละแง่ ตามปกติแล้วการอนุมัติก็จะทำโดยสภาสังคายนาสากลก่อนที่จะนำไปปฏิบัติในคริสตจักรโดยทั่วไป

## อ้างอิง

## ดูเพิ่ม
* โรมันคาทอลิก
* อีสเติร์นออร์โธด็อกซ์
* สภาสังคายนาสากล
* การปฏิรูปคาทอลิก

กฎหมายศาสนจักร
หมวดหมู่:คำศัพท์ศาสนาคริสต์
แอนดริว เกร้กสัน

**แอนดริว เกร้กสัน** (ชื่อเดิม: แอนดริว ชาลี เกร้กสัน; เกิด 1 กันยายน พ.ศ. 2521)  เป็นนักแสดงลูกครึ่งไทย-อังกฤษ เข้าสู่วงการบันเทิงตั้งแต่อายุ 13 ปี โดยคำชักชวนของ พจน์ อานนท์ ซึ่งพบแอนดริวในขณะที่กำลังเล่นเกมส์อยู่แถวบ้านย่านสุขุมวิท มีผลงานครั้งแรกคือการถ่ายแบบ, ถ่ายโฆษณาฮานามิกับไมโล

## ประวัติ
ทางด้านการศึกษา จบการศึกษาระดับอนุบาลจากโรงเรียนสวนดอกไม้ ระดับประถมศึกษาจากโรงเรียนกันตะบุตร (พร้อมพงษ์) ระดับมัธยมศึกษาจากโรงเรียนปทุมคงคา และระดับอุดมศึกษาจากมหาวิทยาลัยรามคำแหง

ในปี 2536 แอนดริว ได้แสดงภาพยนตร์เรื่องแรกคือ *[[กองร้อย 501 ริมแดง]]* คู่กับ คลาวเดีย จักรพันธุ์ บิลลี่ โอแกน สิเรียม ภักดีดำรงฤทธิ์ อรุณ ภาวิไล และ หม่ำ จ๊กมก และได้เล่นละครเรื่องแรกคือ *[[สิบหนึ่งเพื่อนกัน]]* เขามีผลงานสร้างชื่อจากละคร *[[ธรณีนี่นี้ใครครอง]]* จากนั้นก็มีชื่อเสียงอย่างมากในละครเรื่อง *[[ลูกไม้ไกลต้น]]* และ *[[ทางผ่านกามเทพ]]* ต่อมาเขาได้ก้าวเข้ามาสู่ฐานะผู้จัดละครในนามบริษัทของตนเองที่ใช้ชื่อว่า มานา โปรดักชั่น ซึ่งได้ผลิตละครเรื่องแรกคือ *[[สะดุดรัก]]*

ทางด้านชีวิตส่วนตัว มีพี่ชาย 1 คนชื่อ เฮนรี โรบิน เกร้กสัน

## ผลงาน
### ละครโทรทัศน์

### ภาพยนตร์
* 2535 : *[[สะแด่วแห้ว]]* รับบทเป็น
* 2536 : *[[กองร้อย 501 ริมแดง]]* รับบทเป็น เต้ย
* 2537 : *[[บันทึกจากลูก(ผู้)ชาย]]* รับบทเป็น เป้ 
* 2537 : *[[ตุ๊ ต๊ะ ต๋อม แต๋ม สุภาพบุรุษตัว ต]]* รับเชิญ เป็นคู่ชกมวย ช่วงท้าย
* 2538 : *[[กองร้อย 501 ถึงใจจะแตก แต่ไม่แตกแถว]]* รับบทเป็น เต้ย
* 2538 : *[[สติแตกสุดขั้วโลก]]* รับบทเป็น หรั่ง 
* 2539 : *[[ไม้ที พู่กัน แอนด์ โซ้ยตี๋]]* รับบทเป็น ธีร์ (แทน จอห์น ดีแลน)
* 2539 : *[[กู๊ดบายซัมเมอร์ เอ้อเหอเทอมเดียว]]* รับบทเป็น วิลลี่
* 2548 : *[[คนระลึกชาติ]]* รับบทเป็น ต้อม                      
* 2568 : เวียนว่ายตายเกิด คู่กับ มนัสนันท์ พันเลิศวงศ์สกุล

### มิวสิกวิดีโอ
* "ทำได้หรือเปล่า" ศิลปิน นูโว (2535)
* "อย่าเกินกว่านี้" ศิลปิน ปัทมวรรณ เค้ามูลคดี (2535)

### พิธีกร
* รายการฮิวโก้เกม (ช่อง 7) (2539) 
* รายการ เด็กหลง ผู้ใหญ่ลืม (2556)

### ผู้จัดละคร
* สะดุดรัก (ช่อง 3)(2549)
* เกมลุ้นรัก (ช่อง 3)(2552)

### โฆษณา
* ฮานามิ ร่วมกับ ธัญญาเรศ รามณรงค์ (2534)
* ไมโล (2536)
* แป้งเย็นทเวลพลัส (2538)
* เทสโตแผ่นเรียบ กลิ่น ซอลธ์ แอนด์ ซาวร์ (2546)
* เทสโตแผ่นหยัก กลิ่นบาร์บีคิว (2547)
* เทสโต รสปูผัดผงกะหรี่ (2547)
* เฟรนช์ คาเฟ่ (2559)

## รางวัล
* ท็อปอวอร์ด 2001 สาขาดารานำชายยอดเยี่ยม จากละครเรื่อง ทางผ่านกามเทพ
* รางวัลโทรทัศน์ทองคำ ครั้งที่ 16 สาขานักแสดงนำชายดีเด่น จากละครเรื่อง รักเกิดในตลาดสด
* คมชัดลึก อวอร์ด ครั้งที่ 2 สาขานักแสดงนำชายยอดเยี่ยม จากละครเรื่อง เรือนไม้สีเบจ
* รางวัลเมขลา ปี 2547 สาขานักแสดงนำชายยอดเยี่ยมประเภทละครแนวชีวิต จากละครเรื่อง เรือนไม้สีเบจ
* เอ็มไทยท็อปทอล์กอะเบาต์ 2016 สาขานักแสดงชายที่ถูกกล่าวถึงมากที่สุด จากละครเรื่อง แรด และ วิมานเมขลา
* เข้าชิงรางวัลคมชัดลึก อวอร์ด ครั้งที่ 13 สาขานักแสดงนำชายยอดเยี่ยม จากละครเรื่อง แรด
* HOWE AWARDS 2019 สาขา HOWE THE BEST ACTOR AWARD 

## อ้างอิง

## แหล่งข้อมูลอื่น
* 

หมวดหมู่:บุคคลจากโรงเรียนปทุมคงคา
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:นักแสดงไทยเชื้อสายอังกฤษ
หมวดหมู่:นายแบบไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:บุคคลจากเขตคลองเตย
หมวดหมู่:ผู้ได้รับรางวัลโทรทัศน์ทองคำ สาขานักแสดงนำชายดีเด่น
ยูดาสอิสคาริโอท

[250px|thumb|upright=1.4|ยูดาสอิสคาริโอท (คนขวาสุด) กำลังเดินออกจาก[อาหารค่ำมื้อสุดท้าย ในภาพวาดของคาร์ล บลอช ปลายศตวรรษที่ 19 ]]

**ยูดาสอิสคาริโอท** (;  Yəhûḏāh ʾÎš-qəriyyôṯ) เป็นหนึ่งในอัครทูตของพระเยซูผู้กล่าวว่ามีหน้าที่ถือ “ถุงเงิน” (ภาษากรีก: γλωσσόκομον)  และเป็นผู้ที่รู้จักกันว่าเป็นผู้ทรยศต่อพระเยซูโดยการบอกทหารประจำพระวิหารว่าใครคือพระเยซูซึ่งเป็นผลให้พระเยซูถูกจับ

## รากคำ
ในภาษากรีกในพันธสัญญาใหม่ ยูดาสอิสคาริโอทเรียกว่า “Ιούδας Ισκάριωθ” (Ioúdas Iskáriōth) และ  “Ισκαριώτης” (Iskariṓtēs)

“Judas” สะกด “Ioudas” ในภาษากรีกโบราณ และ “Iudas” ในภาษาละตินซึ่งออกเสียง “ยูดาส” ทั้งสองภาษา และเป็นชื่อที่ใช้กันทั่วไป “Judah” (יהודה, Yehûdâh, ภาษาฮิบรูสำหรับ  “พระเจ้าทรงเป็นที่สรรเสริญ” (God is praised) การสะกดเช่นนี้เป็นพื้นฐานของการสะกดชื่อในพันธสัญญาใหม่ที่มาเป็นภาษาอังกฤษว่า  “จูดาส” (Judas) หรือ  “จูด” (Jude) หรือ (Judh)

ความสำคัญของ “อิสคาริโอท” ยังไม่เป็นที่ทราบแน่นอน การสันนิษฐานมีสองสมมติฐาน 

::* ที่น่าเป็นไปได้ที่สุดก็คือคำว่า “อิสคาริโอท” มาจากภาษาฮีบรูสำหรับ  “איש־קריות” (Îš-Qrîyôth) ซึ่งหมายความว่า  “ผู้มาจากเคริออท” (Kerioth) พระวรสารนักบุญยอห์นกล่าวถึงยูดาสว่าเป็น  “บุตรของไซมอน อิสคาริโอท” (ยอห์น ) ซึ่งเป็นนัยว่าผู้ที่มาจากเคริโอทคือพ่อของยูดาสไม่ใช่ตัวยูดาสเอง บางท่านก็กล่าวว่า  “เคริออท” หมายถึงบริเวณหนึ่งในแคว้นยูเดีย แต่ “เคริออท” ก็เป็นชื่อของเมืองสองเมืองของแคว้นยูเดียด้วย

::* สมมติฐานที่สองกล่าวว่า “อิสคาริโอท” เป็นการบอกว่ายูดาสเป็นชาวยิวไซคารีอิ (Sicarii)  ซึ่งเป็นกลุ่มนักลอบสังหารในบรรดาชาวยิวที่เป็นปฏิปักษ์ต่อการยึดครองของชาวโรมันในแคว้นยูเดีย ซึ่งต้องการขับไล่โรมันออกจากยูเดีย  แต่นักประวัติศาสตร์หลายท่านกล่าวว่าชาวไซคารีมิได้ก่อตัวขึ้น กระทั่งราวคริสต์ทศวรรษ 40's หรือ 50's ของคริสต์ศตวรรษที่ 1 จึงเป็นไปไม่ได้ที่ยูดาสจะเป็นชาวยิวไซคารีอิ

เพราะการที่ยูดาสมีบทในการเป็นผู้ทรยศต่อพระเยซู ทำให้ชื่อ “ยูดาส” ซึ่งเป็นชื่อที่ใช้กันแพร่หลายในสมัยคริสตกาล หลังจากยูดาสทรยศพระเยซูแล้ว ความนิยมในการตั้งชื่อบุตรชาย "ยูดาส" จึงเสื่อมถอยลงไป เกือบหายไปในบรรดาผู้นับถือศาสนาคริสเตียน แต่ชื่อ  
“ยูดาส” (Yudas) หรือ "ยูดาสดา"  (Yudasdah) หรือ "จูดาสดา" (Judasdah) หรือ “เยฮูดา” (Yehuda) ในภาษาฮิบรู ยังเป็นชื่อที่ใช้กันในหมู่ชาวยิว หรือบางทีก็ใช้ “จูด” (Jude) หรือ (Judh) ในบรรดาผู้นับถือศาสนาคริสต์

## อ้างอิง

## ดูเพิ่ม
* อัครทูต

หมวดหมู่:อัครทูต
เส้นสองสลึง

**เส้นสองสลึง** (frenulum of prepuce of penis) คือ เส้นเอ็นหรือเนื้อเยื่อบาง ๆ ที่ยึดหัวองคชาต กับหนังที่รูดไปมาได้ขององคชาต เส้นสองสลึงนั้นบางคนอาจไม่มีเนื่องจากขาดไปก่อนแล้ว 

หมวดหมู่:อวัยวะ
บารโธโลมิวอัครทูต

**บารโธโลมิวอัครทูต** (; ) เป็นนักบุญและมรณสักขีในศาสนาคริสต์ เสียชีวิตที่ประเทศอาร์มีเนีย  บารโธโลมิวเป็นหนึ่งในอัครทูตของพระเยซู ชื่อ “บารโธโลมิว” มาจากภาษาแอราเมอิก  “bar-Tôlmay” (תולמי‎‎‎‎‎-בר‎‎) หมายความว่า “ลูกของโทลเม” (โทเลมี) หรืออาจจะเป็น “ลูกของคนไถนา” บางครั้งก็เชื่อกันว่าเป็นนามสกุลมากกว่าจะเป็นชื่อตัว

## การอ้างอิงในคัมภีร์ไบเบิล
บาร์โทโลมิวปรากฏในรายนามของอัครทูตในพระวรสารสหทรรศน์ (พระวรสารนักบุญมัทธิว, พระวรสารนักบุญมาระโก, และพระวรสารนักบุญลูกา) และเป็นผู้หนึ่งที่เห็นการเสด็จขึ้นสวรรค์ของพระเยซู (กิจการของสาวก 1:4, 12, 13)

### นาธานาเอล
เมื่อต้นคริสต์ศตวรรษที่ 9 นักบุญบารโธโลมิว มึชื่อเกี่ยวกับ “นาธานาเอล” (Nathanael) ซึ่งเป็นชื่อที่ปรากฏในพระวรสารนักบุญจอห์น ในพระวรสารสหทรรศนักบุญฟีลิปอัครทูตและนักบุญบารโธโลมิวมักจะกล่าวถึงพร้อมกันขณะที่ชื่อ “นาธานาเอล” ไม่มีการกล่าวถึง แต่ในพระวรสารนักบุญยอห์น นักบุญฟีลิปและ “นาธานาเอล” มักจะปรากฏชื่อพร้อมกัน แต่ไม่มีการกล่าวถึง “บารโธโลมิว” นักวิชาการทางคัมภีร์ไบเบิลไม่เห็นด้วยว่า “นาธานาเอล” กับ “บารโธโลมิว” เป็นคนคนเดียวกัน

ในพระวรสารนักบุญยอห์น 1:45-51, กล่าวว่า “นาธานาเอล” เป็นเพื่อนของนักบุญฟีลิป และเมื่อเริ่มแรกมีความข้องใจถึงเรื่อง “เมสสิยาห์” มาจากนาซาเรธโดยกล่าวว่า: “จะมีอะไรดีมาได้จากนาซาเรธ” แต่จะอย่างไรก็ตาม ก็ตามฟิลิปไป พระเยซูพอเห็นนาธานาเอลก็กล่าวว่า “เป็นชาวอิสราเอลที่แท้จริง หลอกไม่ได้” นักวิชาการบางคนกล่าวว่า พระเยซูกล่าวว่า “ก่อนที่ฟีลิปจะเรียกเจ้า เมื่อเจ้ายืนอยู่ใต้ต้นฟิก ข้าเห็นเจ้า” เป็นคำกล่าวที่มีพื้นฐานมาจากการพูดแบบชาวยิวจากคัมภีร์โทราห์ “นาธานาเอล” ยอมรับว่าพระเยซูเป็น “พระบุตรของพระเจ้า” และ “กษัตริย์ของชาวอิสราเอล” “นาธานาเอล” ปรากฏอีกครั้งในตอนจบของพระวรสารนักบุญยอห์น (ยอห์น 21:2) ว่าเป็นสาวกซึ่งพระเยซูมาปรากฏตัวให้เห็นที่ทะเลไทบีเรียสหลังจากทรงคืนพระชนม์

## อ้างอิง

## ดูเพิ่ม
* นักบุญ 
* มรณสักขีในศาสนาคริสต์
* อัครทูต

หมวดหมู่:นักบุญในคริสต์ศตวรรษที่ 1
หมวดหมู่:มรณสักขีในศาสนาคริสต์
หมวดหมู่:อัครทูต
หมวดหมู่:ผู้ถูกประหารชีวิตโดยการตรึงกางเขน
หมวดหมู่:นักบุญจากพันธสัญญาใหม่
การตรึงกางเขน

[right|thumb|260px|“[นักบุญปีเตอร์ตรึงกางเขน (คาราวัจโจ)|นักบุญปีเตอร์ตรึงกางเขน” โดย คาราวัจโจ]]
**การตรึงกางเขน** () เป็นวิธีการประหารชีวิตซึ่งผู้ถูกสั่งให้ประหารจะถูกผูกหรือตอกตะปูบนไม้กางเขนและปล่อยทิ้งไว้ให้ตาย วิธีการประหารชีวิตแบบนี้เป็นวิธีที่ใช้ในสมัยจักรวรรดิโรมันและในประเทศเพื่อนบ้านในบริเวณเมดิเตอร์เรเนียน และวิธีที่คล้ายคลึงกันในจักรวรรดิเปอร์เชีย การประหารชีวิตโดยการตรึงกางเขนโดยจักรวรรดิโรมันมาจนถึงปี ค.ศ. 337 หลังจากที่คริสต์ศาสนาเป็นศาสนาที่ถูกต้องตามกฎหมายของจักรวรรดิโรมันเมื่อปี 313 โดยจักรพรรดิคอนสแตนตินที่ 1 แต่การใช้วิธีตรึงกางเขนก็ยังใช้กันอยู่บ้างในหลายที่ในสมัยใหม่

“กางเขน” (Crucifix) ที่เป็นรูปสัญลักษณ์ของพระเยซูถูกตรึงบนกางเขนเป็นสัญลักษณ์ที่สำคัญของผู้นับถือศาสนาคริสต์ แต่ในนิกายโปรเตสแตนต์บางครั้งจะนิยมใช้กางเขนที่ไม่มีพระเยซูมากกว่า

## การตรึงกางเขน
การตรึงกางเขนจะไม่ใช้ในการทำพิธีกรรมที่เป็นสัญลักษณ์ แต่จะใช้ในการที่ทำให้ผู้ตาย ตายอย่างทรมาน (ทำให้เกิดคำว่า “excruciating” หมายความว่า “out of crucifying” ซึ่งหมายถึงความเจ็บปวดที่ทารุณ), สยดสยอง (เพื่อทำให้คนขยาดจากการทำในสิ่งไม่ดี), และทำในที่สาธารณะ การตรึงกางเขนก็ต่างกันไปตามแต่ละสถานที่และยุคสมัย

ภาษากรีกและละตินที่เกี่ยวกับการตรึงกางเขนก็มีหลายลักษณะตั้งแต่ ตรึงกับเสา, ตรึงกับต้นไม้, ตรึงกับไม้รูปต่าง ๆ ถ้าใช้ไม้ไขว้ผู้ที่ถูกตรึงก็จะถูกบังคับให้แบกไม้บนบ่า เดินไปยังสุถานที่ที่จะถูกตรึง ซึ่งอาจจะทำให้เนื้อบนไหล่ฉีก น้ำหนักของกางเขนก็จะหนักประมาณ 135 กิโลกรัม แทซิทัส (Tacitus) นักประวัติศาสตร์โรมันบันทึกไว้ว่า ที่โรมมีสถานที่สำหรับการตรึงกางเขนเป็นการเฉพาะ อยู่ที่นอกประตูเอสควิลิเน่ (Esquiline Gate) และมีบริเวณเฉพาะสำหรับการประหารชีวิตทาสโดยการตรึงกางเขน สันนิษฐานกันว่า ตรงที่ตรึงกางเขนจะมีเสาตรงปักไว้แล้วเป็นการถาวร และเมื่อมีผู้แบกไม้มา (หรืออาจจะตรึงแขนไว้กับไม้แล้วก็ได้) ก็ยกทั้งคนและไม้ขึ้นไปประกอบกับเสาตรงที่ปักถาวร

บางครั้งผู้ที่ถูกประหารชีวิตก็อาจจะถูกผูกกับไม้ด้วยเชือกหลังจากที่ถูกตรึง ตามที่บันทึกโดยนักประวัติศาสตร์โจซีฟัส (Josephus) ซึ่งกล่าวถึงสมัยที่กรุงเยรูซาเลมถูกล้อมเมื่อ ค.ศ. 70 ถึงการตรึงกางเขนผู้ที่ถูกจับด้วยวิธีต่าง ๆ ของทหารโรมัน และใน จอห์น
วัตถุที่ใช้ในการตรึงกางเขนเช่น ตะปู เป็นสิ่งที่แสวงหากัน เพราะถือเป็นเครื่องรางช่วยป้องกันภัย

## อ้างอิง


หมวดหมู่:การประหารชีวิต
ตรึงกางเขน
หมวดหมู่:โรมันโบราณ
หมวดหมู่:วิธีการประหารชีวิต
การคืนพระชนม์ของพระเยซู

[thumb|upright=1.2|''[การคืนพระชนม์ของพระคริสต์ (ราฟาเอล)|การคืนพระชนม์ของพระคริสต์* (การคืนพระชนม์ฉบับของคินแนร์ด) โดย[[ราฟาเอล]] ปี 1502]]


*'การคืนพระชนม์ของพระเยซู''' () หมายถึง เหตุการณ์สองเหตุการณ์ที่มีความสำคัญที่สุดในความเชื่อทางคริสต์ศาสนาที่เป็นพื้นฐานของปรัชญาและหลักการทางคริสต์ศาสนวิทยา ตามพันธสัญญาใหม่พระเยซูผู้เป็นหัวใจของคริสต์ศาสนาถูกตรึงกางเขน, สิ้นพระชนม์, ถูกนำไปไว้ในที่เก็บศพ, และทรงคืนพระชนม์สามวันหลังจากนั้น (ยอห์น , มาระโก , มาระโก ). พันธสัญญาใหม่ยังกล่าวถึงการคืนพระชนม์และการสำแดงพระองค์ของพระเยซูคริสต์อีกหลายครั้งต่ออัครสาวกสิบสององค์ และสาวกคนอื่น ๆ รวมทั้ง “พี่น้องอีกห้าร้อยคนพร้อมกัน” (1 โครินธ์ 15:6]) ก่อนที่จะเสด็จขึ้นสวรรค์ เหตุการณ์สำคัญสองเหตุการณ์นี้ฉลองกันระหว่างวันศุกร์ศักดิ์สิทธิ์ และ อีสเตอร์

ชนกลุ่มอื่น ๆ เช่น ชาวยิว มุสลิม บาไฮ และนิกายหรือลัทธิบางลัทธิของคริสต์ศาสนาไม่เห็นด้วยหรือไม่เชื่อว่าพระเยซูทรงคืนพระชนม์จริงหรือไม่

## อ้างอิง

## ดูเพิ่ม
* พระเยซู
* ชีวิตของพระเยซู

## แหล่งข้อมูลอื่น
* 

พระเยซู
ยาฮู! รู้รอบ

**ยาฮู! รู้รอบ** () เป็นชุมชนออนไลน์ของยาฮู!เปิดให้ใช้งานในการถามและตอบคำถามในลักษณะคล้ายเว็บบอร์ด แต่มีลักษณะการใช้งานที่แตกต่างไปจากเว็บบอร์ดคือ เว็บบอร์ดจะเปิดให้โพสต์ข้อความอะไรก็ได้ แต่ยาฮู! รู้รอบจะเปิดให้ผู้ใช้งานโพสต์เฉพาะคำถามหรือคำตอบเท่านั้น โดยท้ายสุดจะมีการเลือกคำตอบที่ดีที่สุด พร้อมขอเหตุผลว่าทำไมถึงดีที่สุด พร้อมกับมีระบบสะสมแต้มและระดับความเก่งกาจของผู้ใช้งาน เปิดใช้งานเมื่อ 13 ธันวาคม พ.ศ. 2548 โดยมีลักษณะพิเศษคือมีการให้แต้มต่อผู้ร่วมตอบคำถาม ซึ่งผลักดันให้ชุมชนมีส่วนร่วมในการตอบคำถาม เว็บเปิดให้ถามคำถามและตอบคำถามในทุกลักษณะ โดยมีการจัดแบ่งหมวดหมู่ของคำถามย่อยลงไปตามหมวดหมู่ 

การถามตอบคำถามจำเป็นต้องเป็นสมาชิก และเมื่อคำถามหรือคำตอบได้ถาม จะมีรูปอวตารซึ่งมีลักษณะคล้ายการ์ตูนแสดงตัวคู่กับข้อความ โดยระหว่างที่ถามคำถาม ทางระบบจะทำการค้นหาข้อมูลเก่าในฐานข้อมูลจากข้อความที่ผู้ถามได้พิมพ์ไป แสดงคำถามก่อนหน้าที่เกี่ยวข้องขึ้น เผื่อคำถามนั้นได้มีการถามก่อนหน้า 

ในปัจจุบันยาฮู! รู้รอบรองรับชุมชนใน 12 ภาษา ได้แก่ อังกฤษ จีน ฝรั่งเศส เยอรมัน อินโดนีเซีย  อิตาลี ญี่ปุ่น เกาหลี โปรตุเกส สเปน ไทย เวียดนาม โดยมีเว็บไซต์ตั้งอยู่ 24 ประเทศได้แก่ เกาหลีใต้ แคนาดา จีน บราซิล ฝรั่งเศส เยอรมนี ฮ่องกง อินเดีย อินโดนีเซีย อิตาลี ญี่ปุ่น มาเลเซีย เม็กซิโก นิวซีแลนด์ ฟิลิปปินส์ สิงคโปร์ สเปน ไต้หวัน ไทย สหราชอาณาจักร ควิเบก สหรัฐอเมริกา เวียดนาม ออสเตรเลีย 
และ อาร์เจนตินา 

## อ้างอิง

* ยาฮู! รู้รอบคืออะไร? 

## แหล่งข้อมูลอื่น
* ยาฮู! รู้รอบ  
* ยาฮู! รู้รอบไทย 

หมวดหมู่:เว็บไซต์
หมวดหมู่:ยาฮู!
หมวดหมู่:การร่วมมือ
เครกส์ลิสต์

thumb|สำนักงานใหญ่เครกส์ลิสต์ในซานฟรานซิสโก

**เครกส์ลิสต์** () เป็นเครือข่ายชุมชนออนไลน์ โดยให้บริการในการประกาศขายของออนไลน์ หางาน สมัครงาน หาคู่ และเป็นเว็บบอร์ดพูดคุยในหลายด้าน

เครกส์ลิสต์ก่อตั้งในปี พ.ศ. 2538 โดยเครก นิวมาร์ก ซึ่งเป็นที่มาของชื่อ "เครกส์ลิสต์" โดยเปิดให้ใช้งานในแถบซานฟรานซิสโก ซึ่งภายหลังได้ขยายตัวเปิดบริการทั่วไปในอีก 9 เมืองทั่วสหรัฐอเมริกาในปี พ.ศ. 2542 โดยในปัจจุบันเปิดให้บริการสำหรับ 450 เมืองใน 50 ประเทศ

## อ้างอิง
* craigslist fact sheet 

## แหล่งข้อมูลอื่น
* เว็บไซต์เครกส์ลิสต์

หมวดหมู่:ชุมชนเสมือน
หมวดหมู่:เว็บไซต์
กูเกิล กรุ๊ปส์

**กูเกิล กรุ๊ปส์** () เป็นบริการฟรีจากทางกูเกิล ให้ผู้ใช้งานสามารถสร้างเว็บบอร์ดของกลุ่มของตัวเอง พูดคุยเกี่ยวกับเรื่องที่สนใจได้ ใช้งานที่ต้องการเข้าไปร่วมคุยในกลุ่มที่มีสร้างอยู่แล้วได้ ผู้ใช้งานสามารถพูดคุยผ่านทางเว็บไซต์ในลักษณะเว็บบอร์ด หรือคุยได้ผ่านทางระบบอีเมลโดยให้ข้อความใหม่ส่งเข้ามาที่อีเมลผู้ใช้ได้เช่นกัน และตอบคำถามโดยการส่งอีเมลเข้าไปในกลุ่ม โดยนอกจากนี้ผู้สนใจสามารถสมัครเพื่อสร้างกลุ่มของตัวเองได้ทันที

ในเดือนกุมภาพันธ์ พ.ศ. 2544 กูเกิลได้ซื้อเดจานิวส์ที่ใช้งานสำหรับยูสเน็ต และในวันที่ 14 ธันวาคม พ.ศ. 2544 กูเกิลได้เปิดให้บริการกรุ๊ปส์ขึ้น โดยเมื่อกุมภาพันธ์ 2549 กูเกิลได้เพิ่มเติมฟังก์ชันของกูเกิล กรุ๊ปส์ โดยเพิ่มระบบการให้คะแนนในแต่ละโพสต์

## อ้างอิง

## แหล่งข้อมูลอื่น
* เว็บไซต์กูเกิลกรุ๊ปส์

กรุ๊ปส์
หมวดหมู่:เว็บบอร์ด
เชน รุ่งโรจน์

**เชน รุ่งโรจน์** สถิติการชก 24 ครั้ง ชนะ 19 (น็อค 17) แพ้ 5  

## เกียรติประวัติ

* แชมป์ประเทศไทยรุ่นไลท์เวท
** ชิง 20 กรกฎาคม 2527 ชนะน็อค ทองเบิ้ม ลูกมาตุลี ยก 3
** ป้องกันแชมป์ครั้งที่ 1, 28 มกราคม 2531 ชนะน็อค สมอ ดอนเจดีย์ ยก 5
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นไลท์เวทเมื่อ 27 กุมภาพันธ์ 2532 แพ้น็อค ปาร์ค บองชุน ขก 4 ที่ เกาหลีใต้

## อ้างอิง

* สถิติการชก

หมวดหมู่:นักมวยสากลชาวไทยรุ่นไลท์เวท
สมอ ดอนเจดีย์

**สมอ ดอนเจดีย์** สถิติการชก 32 ครั้ง ชนะ 19 (น็อค18) เสมอ 1 แพ้ 12

## เกียรติประวัติ

* แชมป์ประเทศไทยรุ่นไลท์เวท
** ชิง 11 เมษายน 2533 ชนะคะแนน มนต์ชัย ส.จาตุรงค์
** เสียแชมป์ 25 มีนาคม 2534 แพ้น็อค นพรัตน์น้อย ว.วลาพล ยก 3
## อ้างอิง
* สถิติการชก

หมวดหมู่:นักมวยสากลชาวไทยรุ่นไลท์เวท
บาร์แคมป์

thumb|ผู้ร่วมงานบาร์แคมป์ครั้งแรก

**บาร์แคมป์** (BarCamp) เป็นชื่อเรียกการรวมประชุมของกลุ่มผู้ใช้งานในวงการคอมพิวเตอร์ โดยจะเป็นการเสนอผลงานจัดขึ้นด้วยผู้ร่วมประชุมเองซึ่งมักจะเน้นในด้าน เว็บแอปพลิเคชัน โอเพนซอร์ซ โพรโทคอล และรูปแบบข้อมูล แต่ก็ไม่ได้จำกัดแต่เพียงหัวข้อเหล่านั้นเท่านั้น

คำว่า "บาร์แคมป์" เป็นการเล่นคำกับคำว่า ฟูบาร์ (foo-bar) ที่ล้อเลียนการประชุม ฟูแคมป์ (Foo Camp - Friends of O'reilly Camp) ที่เป็นการประชุมในวงการคอมพิวเตอร์จัดขึ้นเฉพาะคนดังในวงการต่าง  ที่ได้รับเชิญจาก ทิม โอ'ไรลลี ผู้จัดงานเท่านั้น บาร์แคมป์เริ่มมีครั้งแรกที่ แพโลอัลโท ในรัฐแคลิฟอร์เนีย ระหว่างวันที่ 19-21 สิงหาคม 2548 โดยมีผู้ร่วมงาน 200 คน ซึ่งหลังจากนั้นการร่วมจัดงานในลักษณะนี้จะใช้ชื่อกันว่าบาร์แคมป์

## รูปแบบงาน
ลักษณะสำคัญของงานแบบบาร์แคมป์คือ การที่มันไม่มีกำหนดวาระพูดคุยล่วงหน้า ผู้เข้าร่วมงานแต่ละคนสามารถเสนอหัวข้อต่าง ๆ ที่ตนเองอยากนำเสนอได้โดยอิสระ โดยผู้เข้าร่วมงานทุกคนสามารถลงคะแนนได้ว่า ตนเองอยากฟังหัวข้อไหนบ้าง หัวข้อที่ได้คะแนนอันดับต้น ๆ ก็จะได้รับการเลือกให้นำเสนอ ด้วยวิธีผู้เข้าร่วมทุกคนจึงเป็นผู้ร่วมกันกำหนดวาระการพูดคุยในเวลางานเลย

## อ้างอิง
* บาร์แคมป์คืออะไร  ที่เว็บไซต์ บาร์แคมป์ บางกอก
* จับตาบาร์แคมป์ไทย ค่ายคนไอทีติดอันดับเอเชีย, ไทยรัฐออนไลน์, 25 พ.ค. 2552
* เปิดฉากบาร์แคมป์ 3 ดึงคนไอทีแน่นเกินคาด, ไทยรัฐออนไลน์, 27 พ.ค. 2552

หมวดหมู่:ชุมชนออนไลน์
หมวดหมู่:การประชุม
เขตต์ ฐานทัพ

**เขตต์ ฐานทัพ** มีชื่อจริงว่า **พิสุทธศักดิ์ อัครมาส** พื้นเพอยู่ตำบลคลองตาคต อำเภอโพธาราม จังหวัดราชบุรี เกิดวันที่ 27 พฤษภาคม พ.ศ. 2520 จบการศึกษาด้านศิลปะที่สถาบันเทคโนโลยีราชมงคล วิทยาลัยเพาะช่าง รุ่น 82 แผนกการออกแบบและตกแต่งภายใน (ปัจจุบันคือ มหาวิทยาลัยเทคโนโลยีราชมงคลรัตนโกสินทร์) ต่อมาเรียนต่อด้านนิเทศศาสตร์ สถาบันราชภัฏสวนสุนันทา

## ประวัติ
เขตต์ ฐานทัพ ได้ก้าวเข้าสู่วงการโดยดัชชี่บอยแอนด์เกิร์ล และเริ่มถ่ายภาพใน *[[เธอกับฉัน]]*  แสดงละครเรื่อง *[[รักเต็มร้อย วัยอลเวง]]*, *[[มดใสหัวใจซ่า]]* และ *[[รักแท้ แซบหลาย]]*  ผลงานสร้างชื่อได้แก่ละคร 'วิมานดิน* (2546), *ธิดาวานร* ภาค 2-3 และ *บ้านทรายทอง* ปี 2558 ยังแสดงภาพยนตร์เรื่อง *ตัวเก็งเต็งหนึ่ง*, *เด็กเสเพล*, *เปิงมาง กลองผีหนังมนุษย์* ปี 2550 และ *ชุมทางรถไฟผี'' ปี 2550

เขตต์ ฐานทัพ เคยคบหากับวรนุช วงษ์สวรรค์ แต่ต้องเลิกรากันในที่สุด ปัจจุบัน สมรสกับวีเจสาว แนท - ทักษญา ธีญานาถธนันชา (ชื่อเดิม: เปรมิการ์ ธนโรจน์ประดิษฐ์) ปัจจุบันมีลูกแล้ว ลูกชายชื่อ น้องดีจ้า ชื่อจริง ธามัน ธีญานาถธนันชา เกิดเมื่อวันที่ 11 ธันวาคม พ.ศ. 2558

## ผลงาน
### ละครโทรทัศน์

### ผู้กำกับ
* ปี 2564
** เล่ห์แค้น
* ปี 2566
** Love Me Again อีกครั้ง ฉันรักเธอ
** หารักด้วยใจเธอ

### ภาพยนตร์
* ตัวเก็งเต็งหนึ่ง (พ.ศ. 2538)
* เด็กเสเพล (พ.ศ. 2539)
* ชุมทางรถไฟผี (พ.ศ. 2550)
* เปิงมาง กลองผีหนังมนุษย์ (พ.ศ.2550)
* หนูกันภัย ศึกมหายันต์ ยิงกันสนั่นจอ (พ.ศ. 2553)

### มิวสิกวิดีโอ
* เพลง "ยอมตายแทน" - เดอะร็อคฟาเธอร์
* เพลง "สิ่งสุดท้าย" - เรนโบว์
* เพลง "อยากให้เธออยุ่ตรงนี้" - โบ สุนิตา
* เพลง “หมั่นคอยดูแลและรักษาดวงใจ” - มาลีวัลย์ เจมีน่า
* เพลง "โอ๊ย โอ๊ย" - นันทิดา แก้วบัวสาย

### ผลงานเพลง
* เพลงประกอบละคร ผีขี้เหงา
** เพลง หนึ่งมิตรชิดใกล้
* เพลงประกอบละคร แดนซ์ไม่เซ่อเลยเจอรัก
** เพลง เฉยๆ (ร่วมกับ เอมี่ กลิ่นประทุม)
* เพลงประกอบละคร ตะวันชิงพลบ
** เพลง ตะวันชิงพลบ (ต้นฉบับ พงษ์สิทธิ์ คัมภีร์)
* เพลง โลกให้ชีวิต ร่วมกับ จีรนันท์ มะโนแจ่ม , กรรณาภรณ์ พวงทอง , คณิศ ปิยะปภากรกูล , ธาราเขต เพ็ชร์สุกใส - เพลงประกอบโครงการ 7 สี ปันรักให้โลก ปี 3

* เพลงประกอบละคร "ป่านางเสือ"
** เพลง คนไม่มีเหตุผล

* เพลงประกอบละคร "สมหวัง...สู้สู้"
** เพลง สมหวังกันซักที
** เพลง เธอจะเลือกใคร

### พิธีกร
* รายการ คบเด็กสร้างบ้าน ช่อง 7
* รายการ สุดเขต โมเดิร์นไนน์ทีวี

## อ้างอิง

## แหล่งข้อมูลอื่น
* 
* เขตต์ ฐานทัพ - MSN บันเทิง
* เขตต์ ฐานทัพ  ch7.com
* อินสตาแกรมเขตต์ ฐานทัพ

หมวดหมู่:นักแสดงชายชาวไทย
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:นักแสดงชายชาวไทยเชื้อสายจีน
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:พุทธศาสนิกชนชาวไทย
เอมี่ กลิ่นประทุม

**เอมิกา กลิ่นประทุม**  (เกิด 8 กรกฎาคม พ.ศ. 2525) ชื่อเล่น **เอมี่** เป็นนักแสดงและพิธีกรลูกครึ่งไทย-อเมริกัน อดีตนักแสดงสังกัดสถานีโทรทัศน์สีกองทัพบกช่อง 7

## ประวัติ
เอมี่ เป็นบุตรของอาทร กลิ่นประทุม กับ แมรี่ แอนเดอร์สัน เธอมีพี่น้องทั้งหมด 3 คน มีน้องชาย 2 คน เป็นพี่สาวคนโต จบการศึกษาระดับประถมศึกษาจากโรงเรียนแย้มสอาด ระดับมัธยมศึกษาจากโรงเรียนนวมินทราชินูทิศ บดินทรเดชา ระดับปริญญาตรีจากคณะศิลปศาสตร์ มหาวิทยาลัยธรรมศาสตร์ สาขาอังกฤษอเมริกันศึกษา (British And American Studies)

เอมี่เป็น "หลานปู่" ของ นายทวิช กลิ่นประทุม อดีตนักการเมืองใหญ่  และเป็นผู้ก่อตั้งบริษัท เทรลเลอร์ ทรานสปอร์ต เจ้าของกิจการชิพปิ้งและท่าเรือรายใหญ่ของไทยในยุคหนึ่ง และเป็นหลานอา นายสรอรรถ กลิ่นประทุม อดีตรัฐมนตรีหลายกระทรวง และอดีตสมาชิกสภาผู้แทนราษฎร จังหวัดราชบุรี

เอมี่เริ่มเข้าสู่วงการบันเทิงตั้งแต่เรียนระดับชั้นมัธยมศึกษาตอนต้น เริ่มจากการไปดูคอนเสิร์ต ของ บริษัท อาร์เอส โปรโมชั่น แล้วมีโมเดลลิ่งมาขอถ่ายรูป หลังจากนั้นก็มีผลงานถ่ายมิวสิกวิดีโอของ RS หลายตัว ก่อนจะโดนคำชักชวนของจิตรลดา ดิษยนันทน์ บิ๊กบอสแห่งค่ายกันตนา และมีผลงาน ละครเรื่องแรกคือ เจ้าสาวของอานนท์ ต่อด้วยละครเรื่อง เลือกแล้ว..คือเธอ, มิติใหม่หัวใจเดิม, เงาปริศนา, ทายาทอสูร, ดาวหลงฟ้า ภูผาสีเงิน, ทับเทวา, ทายาทนิรนาม, แดนซ์ไม่เซ่อเลยเจอรัก, ดอกเบี้ยเคลียร์รัก, ลูกไม้หลากสี, เพื่อนรัก เพื่อนร้าย, กระดานสีรุ้ง, ฟ้าหินดินทราย, และผลงานอื่น ๆ อีกมากมายจนถึงปัจจุบัน

## ชีวิตส่วนตัว
เอมี่แต่งงานกับนักแสดงชาย ศิวัฒน์ โชติชัยชรินทร์ เมื่อวันที่ 8 มิถุนายน พ.ศ. 2557 ที่วังจักรพงษ์

## ผลงานการแสดง

### มิวสิควิดีโอ
* เพลง แรงบันดาลใจ - ศิลปิน แร็พเตอร์
* เพลง ภูมิใจได้รักเธอ - ศิลปิน ราฟฟี่-แนนซี่
* เพลง ผู้หญิงน่าเบื่อ - ศิลปิน ซาร่า ผุงประเสริฐ
* เพลง ความลับยังมีในโลก - ศิลปิน เจมส์ เรืองศักดิ์

### พิธีกร
* รายการ NOW YOU C-AMY ทางช่องยูทูบ Bangpoon Campus คู่กับ ศิวัฒน์ โชติชัยชรินทร์ (10 ธันวาคม พ.ศ. 2563 - ปัจจุบัน)
* รายการ เอมิกาเข้าครัว EP.1 ทางช่องยูทูบ AmyC Channel (4 ธันวาคม พ.ศ. 2564 - ปัจจุบัน)
* รายการ ตั้งเตาเมาท์บันเทิง EP.1 ทุกวันจันทร์ - วันศุกร์ เวลา 15:30 - 16:15 น.ทางช่อง Workpoint TV ร่วมกับ ภิษณุ จุฑานิ่มสกุล, ภัทณชา วิภัทรเดชตระกูล, สุดารัตน์ บุตรพรม, ธงชัย ทองกันทม (3 มกราคม พ.ศ. 2565 - ปัจจุบัน)

### รางวัล
*(เข้าชิง) โทรทัศน์ทองคำ ครั้งที่ 21 ประจำปี 2549 สาขาดารานำหญิงดีเด่น จากละครเรื่อง "เพื่อนรัก เพื่อนร้าย"
* (เข้าชิง) Drama Award 2010 สาขาดาราสมทบหญิงยอดเยี่ยม จากละครเรื่อง "ด้วยแรงอธิษฐาน"
* (รับรางวัล) Drama Award 2011 สาขารางวัลจอมขโมยซีน จากละครเรื่อง "เส้นตายสลายโสด"
* (เข้าชิง) Drama Award 2011 สาขาคู่จิ้นแห่งปี จากละครเรื่อง "เส้นตายสลายโสด"

### อื่น ๆ
* การแสดง แม่น้ำของแผ่นดิน ปีที่ 4 ชุด มหาบุรุษแห่งหิมพานต์

## อ้างอิง
* เอมี่ กลิ่นประทุม  ch7.com
* เอมี่ กลิ่นประทุม - MSN บันเทิง\

## แหล่งข้อมูลอื่น
* 
* 

หมวดหมู่:ชาวไทยเชื้อสายอเมริกัน
หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:พิธีกรชาวไทย
หมวดหมู่:บุคคลจากโรงเรียนนวมินทราชินูทิศ บดินทรเดชา
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:สกุลกลิ่นประทุม
หมวดหมู่:ยูทูบเบอร์ชาวไทย
แนวร่วมปฏิวัติเพื่อเอกราชติมอร์ตะวันออก

**แนวร่วมปฏิวัติเพื่อเอกราชติมอร์ตะวันออก** () หรือ **เฟรตีลิน** (Fretilin) เป็นพรรคการเมืองฝ่ายซ้ายกลางในติมอร์ตะวันออก มีที่นั่งในสภาแห่งชาติและจัดตั้งรัฐบาลในติมอร์ตะวันออกตั้งแต่ได้รับเอกราชจนถึง พ.ศ. 2550 พรรคเริ่มจากเป็นขบวนการต่อต้านที่ต่อสู้พื่อเอกราชของติมอร์ตะวันออก ครั้งแรกเพื่อเป็นเอกราชจากโปรตุเกส และต่อจากนั้นเรียกร้องเอกราชจากอินโดนีเซีย ตั้งแต่ พ.ศ. 2517–2541 ในครั้งแรกเรียกว่าสมาคมประชาธิปไตยสังคมติมอร์ เมื่อติมอร์ตะวันออกได้รับเอกราชจากอินโดนีเซียจึงแตกออกเป็นหลายพรรค

## ประวัติก่อนได้รับเอกราช

ใน พ.ศ. 2521 นีกูเลา ดุช ไรช์ ลูบาตู ผู้นำกลุ่มถูกทหารอินโดนีเซียฆ่า ต่อมาได้มีการตั้งกองทหารที่เป็นสาขาของกลุ่มต่อสู้แบบกองโจรเพื่อต่อต้านทหารอินโดนีเซีย

## ประวัติหลังได้รับเอกราช

จากการเลือกตั้งครั้งแรกเมื่อ พ.ศ. 2544 เฟรตีลินได้คะแนนเสียง 57.4% และได้ 55 ที่นั่งจากทั้งหมด 88 ที่นั่ง ในการเลือกตั้งเมื่อ พ.ศ. 2550 เฟรตีลินได้คะแนนเสียงลดลง เหลือเพียง 29% และได้ 21 ที่นั่ง

## อ้างอิง

หมวดหมู่:ขบวนการทางการเมืองในประเทศติมอร์-เลสเต
หมวดหมู่:ขบวนการทางการเมืองในประเทศอินโดนีเซีย
หมวดหมู่:ขบวนการแบ่งแยกดินแดน
หมวดหมู่:การยึดครองติมอร์ตะวันออกของอินโดนีเซีย
ลัสกัร ญิฮาด

**ลัสกัร ญิฮาด** ( เป็นกลุ่มการเมืองในอินโดนีเซีย ก่อตั้งเมื่อ 30 มกราคม พ.ศ. 2543 เริ่มจากการเข้าไปมีบทบาทในความขัดแย้งระหว่างชาวคริสต์และชาวมุสลิมในเมืองมาลูกู ฐานที่มั่นของกลุ่มอยู่ที่เกาะชวาแต่มักออกไปปฏิบัติการนอกเกาะชวา เชื่อกันว่ากลุ่มนี้มีความเกี่ยวข้องกับอัลกออิดะฮ์ แต่ทางกลุ่มได้ออกมาปฏิเสธว่าไม่เคยเกี่ยวข้องกับอุซามะฮ์ บิน ลาดินและตอลิบาน เป็นกลุ่มที่ประกาศยุบตัวเองไปแล้วในปัจจุบัน

## อ้างอิง
* ศราวุฒิ อารีย์. **การก่อการร้าย มุมมองของโลกอิสลาม.** กรุงเทพฯ: สถาบันเอเชียศีกษา จุฬาลงกรณ์มหาวิทยาลัย, 2550.

## แหล่งข้อมูลอื่น
* Terrorism in the Spotlight: Laskar Jihad
* Laskar Jihad, Alive and Well in Papua 
* West Papua Militia in May 2005 
* BBC - Who are the Laskar Jihad? (2000)
* TIMEAsia.com Photo essay on Laskar Jihad 
* Para-military Background on Laskar Jihad

หมวดหมู่:ขบวนการอิงศาสนาอิสลาม
หมวดหมู่:ขบวนการทางการเมืองในประเทศอินโดนีเซีย
อีอีควอลเอ็มซีสแควร์

**อีอีควอลเอ็มซีสแควร์** (อังกฤษ: E=MC2) คืออัลบั้มสตูดิโอลำดับที่ 7 ของมารายห์ แครี นักร้องสาวเพลงป๊อปชาวอเมริกัน อัลบั้มนี้ออกจำหน่ายเมื่อวันที่ 15 เมษายน พ.ศ. 2551 ในสหรัฐอเมริกา  อัลบั้มนี้ขึ้นชาร์ตบิลบอร์ด 200 ของสหรัฐอเมริกาในอันดับหนึ่ง ด้วยยอดขายเริ่มแรก 463,000 แผ่น ซึ่งเป็นสัปดาห์แรกของเธอที่มียอดขายมากที่สุด ซิงเกิลแรกจากอัลบั้มนี้ "ทัชมายบอดี" ขึ้นอันดับหนึ่ง ในชาร์ตบิลบอร์ดฮอต 100 นอกจากนี้ยังมีซิงเกิลตามมาอิกอันประกอบด้วย "บายบาย", "ไอล์บีเลิฟวิงยูลองไทม์" และ "ไอสเตย์อินเลิฟ"

## ชื่ออัลบั้ม
ก่อนการประกาศชื่อย่างเป็นทางการของอัลบั้ม อัลบั้มนี้เคยมีแผนที่จะใช้ชื่อว่า *แดทชิก* () ซึ่งเป็นชื่อของหนึ่งในเพลงของอัลบั้มนี้ อัลบั้มนี้มีชื่อในภาษาอังกฤษว่า *E=MC²* โดยย่อมาจาก "(E) Emancipation (=) equals (MC) Mariah Carey (²) to the second power" ซึ่งเป็นการเล่นคำจากสมการของไอน์สไตน์ และอัลบั้มนี้ถือเป็นภาคต่อของเธอจากอัลบั้มที่ออกจำหน่ายไปแล้วเมื่อไป พ.ศ. 2548 *[[ดิอีแมนซิเพชั่นออฟมิมิ]]* () 

## รายชื่อเพลง
ทุกเพลงมารายห์ แครี เป็นหนึ่งในผู้ประพันธ์ด้วย และมีนักแต่งเพลงอื่นๆ มาช่วยเสริมใส่ไว้ในวงเล็บ

# "Migrate" (featuring T-Pain) (Nathaniel "Danja" Hills, Belawa Muhammad, Faheem "T-Pain" Najm)&nbsp;–4:17
# "Touch My Body"  (Crystal "Cri$tyle" Johnson, Terius "The-Dream" Nash, Christopher "Tricky" Stewart) - &nbsp;– 3:24
# "Cruise Control" (featuring Damian Marley) (Jermaine Dupri, Johnson, Damian Marley, Manuel Seal)&nbsp;–3:32
# "I Stay In Love" (Bryan Michael Cox, Kasseem "Swizz Beatz" Dean, Adonis Shropshire)&nbsp;–3:32
# "Side Effects" (featuring Young Jeezy) (J. Jenkins, Johnson, Scott Storch)&nbsp;–4:22
# "I'm That Chick" (Johnta Austin, Mikkel S. Eriksen, Tor Erik Hermansen, Rodney Temperton)&nbsp;–3:31
# "Love Story" (Austin, Dupri, Seal)&nbsp;–3:56
# "I'll Be Lovin' U Long Time" (Aldrin "DJ Toomp" Davis, Mark DeBarge, Johnson, Etterlene Jordan)&nbsp;–3:01
# "Last Kiss"  (Austin, Dupri, Seal)&nbsp;–3:36
# "Thanx 4 Nothin'" (Dupri, Seal)&nbsp;–3:05
# "O.O.C." (Dean, Sheldon Harris)&nbsp;–3:26
# "For the Record" (Cox, Shropshire)&nbsp;–3:26
# "Bye Bye (Mariah Carey song)|Bye Bye" (Eriksen, Hermansen, Austin)&nbsp;–4:26
# "I Wish You Well"  (James Poyser, Mary Ann Tatum) &nbsp;–4:35

### เพลงพิเศษ

#  "Heat"1 (William "will.i.am" Adams, Jon Fletcher, Keith Harris, Jalil Hutchins, Johnson, Larry Smith, R.Muller)&nbsp;– 3:34
# "4real4real"2 (featuring Da Brat) (Cox, Shropshire)&nbsp;– 4:13

1 British, Japanese and Australian bonus track.
2 iTunes pre-order and Japanese bonus track.

## ชาร์ต

## ประวัติการจำหน่าย

## อ้างอิง

## แหล่งข้อมูลอื่น
* "E=MC² - Mariah Carey" album credits. *[[Discogs.com]]* 19 เมษายน พ.ศ. 2551 เรียกข้อมูลวันที่ 19 เมษายน พ.ศ. 2551 
* "E=MC² - Mariah Carey" album credits . *[[Barnes & Noble]]* เรียกข้อมูลวันที่ 16 พฤษภาคม พ.ศ. 2551 

อ
อ
อ